Poštovani uzvanici! Poštovane dame i gospodo!

U ime cijelog razreda sve vas skupa pozdravljam i želim vam zahvaliti na vašem dolasku. Drago nam je što ćete ovaj poseban trenutak na samom završetku našeg osnovnoškolskog obrazovanja obilježiti vašim prisustvom. Slijedi fotokolaž slika u izradi učenika 8.razreda.

Bilo je u ovih 8 godina nadasve puno uspona i padova. Gotovo smo odrasli u zagrljaju zidova ove škole. Grijali su nas u hladne zime, slušali su prve pročitane stihove i osluškivali naše dječje snove koji su lutali od njih u neke sasvim druge svjetove. Ovdje smo naučili što znači trud i kako ga pretvoriti u uspjeh. Želimo da nam ovaj dan ostane u sjećanju kao neizbrisiva uspomena na zlatne i bezbrižne dane. Stekli smo prijatelje s kojima dijelimo toliko uspomena iz proteklih osam godina. Uspomena na dane ispunjene igrom i veseljem te onih provedenih u tišini s gorkim okusom školskih briga u ustima. Velika zahvala za vas učitelje koji ste davali sve od sebe kako bi produbili naše znanje i dali nam dodatnu motivaciju. Učili ste nas da su putovi do zvijezda ponekad trnoviti, ali nas oni ne sprečavaju da ostavimo svoj puni potencijal i s ponosom dođemo do zvijezda.

Hvala našim dragim razrednicima: učiteljici u nižim razredima, učiteljici Davorki, ženi Zmaj koja nas je otvorenih ruku dočekala na samome početku i uvela nas u vode učenja. Zamolila bih učiteljicu Davorku da dođe naprijed.

Zahvaljujemo i razrednici viših razreda, učiteljici Eriki (koja nažalost nije mogla doći) na svoj strpljivosti i upornosti u dobrim i lošim trenutcima. Hvala joj što nam je uvijek čuvala leđa!

Hvala i našoj učiteljici Danijeli, koja je vješto uskočila i odlično se brinula za razred. Hvala joj na svoj iskazanom dobroti i strpljivosti iskazanoj ove školske godine. Zamolila bih i Vas da dođete naprijed.

Zahvaljujemo i dragoj ravnateljici na ovih 8 godina.

Veliko hvala i svima vama, učiteljicama i učiteljima na svemu, na svim savjetima, brizi, trudu i volji za poučavanjem. Hvala i svom školskom osoblju, asistentici Ivi, našim roditeljima i svima koji pridonijeli našem obrazovanju Osnovnoj školi. Jer noćas se nećemo rastati u tišini na koju ste navikli, ovu ćemo stranicu završiti s napisanim najljepšim riječima i hrabro okrenuti onu koja tek slijedi. Vrijeme je da sa svojim stavovima i potencijalima osvajamo i dostižemo nove ciljeve, a u srcu uvijek nosimo uspomenu na mjesto i ljude s kojima je sve počelo. S njima se je nemoguće čak i rastati. Svima vama od srca hvala!

Lara Obadić, učenica 8.razreda